CELEX: 62013CA0003
Language: da
Date: 2014-09-17 00:00:00
Title: Sag C-3/13: Domstolens dom (Tredje Afdeling) af 17. september 2014 — AS Baltic Agro mod Maksu- ja Tolliameti Ida maksu- ja tollikeskus (anmodning om præjudiciel afgørelse fra Tartu Ringkonnakohus — Estland) (Præjudiciel forelæggelse — antidumping — forordning (EF) nr. 661/2008 — endelig antidumpingtold på importen af ammoniumnitrat med oprindelse i Rusland — betingelser for fritagelse — artikel 3, stk. 1 — den første uafhængige kunde i Unionen — et mellemliggende selskabs køb af ammoniumnitratgødning — varens frigivelse — ansøgning om at få toldangivelserne erklæret ugyldige — afgørelse 2008/577/EF — toldkodeks — artikel 66 og 220 — fejl — forordning (EØF) nr. 2454/93 — artikel 251 — efterfølgende kontrol)

24.11.2014   
            
            
               DA
            
            
               Den Europæiske Unions Tidende
            
            
               C 421/6
            
         Domstolens dom (Tredje Afdeling) af 17. september 2014 — AS Baltic Agro mod Maksu- ja Tolliameti Ida maksu- ja tollikeskus (anmodning om præjudiciel afgørelse fra Tartu Ringkonnakohus — Estland)
   (Sag C-3/13) (1)
   
   ((Præjudiciel forelæggelse - antidumping - forordning (EF) nr. 661/2008 - endelig antidumpingtold på importen af ammoniumnitrat med oprindelse i Rusland - betingelser for fritagelse - artikel 3, stk. 1 - den første uafhængige kunde i Unionen - et mellemliggende selskabs køb af ammoniumnitratgødning - varens frigivelse - ansøgning om at få toldangivelserne erklæret ugyldige - afgørelse 2008/577/EF - toldkodeks - artikel 66 og 220 - fejl - forordning (EØF) nr. 2454/93 - artikel 251 - efterfølgende kontrol))
   2014/C 421/08
   Processprog: estisk
   
      Den forelæggende ret
   
   Tartu Ringkonnakohus
   
      Parter i hovedsagen
   
   
      Sagsøger: AS Baltic Agro
   
      Sagsøgt: Maksu- ja Tolliameti Ida maksu- ja tollikeskus
   
      Konklusion
   
   
               1)
            
            
               Artikel 3, stk. 1, i Rådets forordning (EF) nr. 661/2008 af 8. juli 2008 om indførelse af en endelig antidumpingtold på importen af ammoniumnitrat med oprindelse i Rusland efter en udløbsundersøgelse i henhold til artikel 11, stk. 2, og en delvis interimsundersøgelse i henhold til artikel 11, stk. 3, i forordning (EF) nr. 384/96 skal fortolkes således, at et selskab, der har hjemsted i en medlemsstat, og som har købt ammoniumnitrat af russisk oprindelse gennem et andet selskab, der også har hjemsted i en medlemsstat, med henblik på import til Den Europæiske Union, ikke kan betragtes som den første uafhængige kunde i Unionen i denne bestemmelses forstand, og det kan således ikke opnå fritagelse for den endelige antidumpingtold, der ved forordning nr. 661/2008 blev indført for dette ammoniumnitrat.
            
         
               2)
            
            
               Artikel 66 og artikel 220, stk. 2, litra b), i Rådets forordning (EØF) nr. 2913/92 af 12. oktober 1992 om indførelse af en EF-toldkodeks, som ændret ved Rådets forordning (EF) nr. 1791/2006 af 20. november 2006, skal fortolkes således, at de ikke er til hinder for, at en toldmyndighed foretager en efterfølgende bogføring af en antidumpingtold, såfremt ansøgninger om at få toldangivelser erklæret ugyldige, som i hovedsagen, er blevet indgivet under henvisning til, at den deri påførte modtager var forkert, og denne myndighed har antaget disse angivelser eller gennemført en kontrol efter modtagelsen af disse ansøgninger.
            
         
               3)
            
            
               Artikel 66 i forordning nr. 2913/92, som ændret ved forordning nr. 1791/2006, og artikel 251 i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks, som ændret ved Kommissionens forordning (EF) nr. 312/2009 af 16. april 2009, er i overensstemmelse med den grundlæggende ret til lighed for loven, som er nedfældet i artikel 20 i Den Europæiske Unions charter om grundlæggende rettigheder, i det tilfælde, hvor de nævnte bestemmelser i forordning nr. 2913/92, som ændret ved forordning nr. 1791/2006 og nr. 2454/93, som ændret ved forordning nr. 312/2009, inden for rammerne af den i artikel 28 TEUF og 31 TEUF omhandlede fælles toldtarif ikke giver mulighed for efter ansøgning at erklære en forkert toldangivelse for ugyldig og således indrømme en modtager, som kunne have påberåbt sig fritagelsen for antidumpingtold, hvis fejlen ikke var sket, en sådan fritagelse.
            
         
      (1)  EUT C 63 af 2.3.2013.